Ontbinde lyk in vrieskas gekryArgieffoto Die ontbinde liggaam van ŉ man is Dinsdag in ŉ vrieskas in ŉ woonstelblok in Kaapstad gevind. Konstruksiewerkers wat besig was om herstelwerk te doen aan die Senator Park-gebou in Keeromstraat in Dennemere, het die gru-ontdekking gemaak, berig die Cape Times. Die liggaam is in ŉ vrieskas, wat afgeskakel was, op die vyfde verdieping van die gebou gevind en is aanvanklik as ŉ halwe skaap aangesien. Dit is nog nie bekend wie die man is en hoe hy in die vrieskas beland het nie. Die gebou is berug vir dwelmhandel en prostitusie. Die polisie het ŉ saak van moord oopgemaak.